Il-Tigra tad-Dnub Ta' WALLACE GULIA Liż-Żgħażagħ. B'leblieba faħxija, tal-ħtija, itnisslet mad-dinija, w qed tiġri, u tlebbet, u tjassar u l-hena itqassar, Bl-irwiefen, bl-inkejja tal-għejja, itvenven f'ħaddejja, iuqita bħal raxxa taż-żrar, li tarmi ix-xrar. U tgħejji bil-ġirja, u l-wirja ta' tliegħi fil-mirja : għajjietni. u fnietni, bla lġiem, , fil-ħarba tal-jiem… Għajjietni, u fnietni, — u tnietni, u fil-jasar ilwietni, dit-Tigra taħt siġret il-Għerf, li jfarrak in-nerfl Taħt Sodom, Gomorrha, bliet morra, ta' żmenijiet ħorra, taħt Golgota w'Ruma w Betlem. Pariġi tas-semm, Fuq Londra daħkana, ferħana, bil-glejjeb tal-għana, fuq bliet ta' l-Amerka—New Xork, sewd' iswed mit-Tork— PASS WARA L-IEHOR 115 dit-Tigra, miġwieħa, għall-fwieħa, ta' Babilonja lħiħa, t'Assirja, t'Eġittu, tan-Nil— il-fwieħa tal-qtil, ta' spallejn mibruma, miftuma, mill-qedem ta' Ruma, ta' idejn mingħajr saħħa w qlubija, t'għajnejn mingħajr dija— b'leblieba faħxija, tal-ħtija, itnisslet mad-dmija, w qed tiġri, u tlebbet, u tjassar u l-hena itqassar. IĠ-viż-43. PASS WARA L-IEĦOR Ta' EMANUEL AGIUS Forsi taħt dik il-blata hekk tqila Hemm il-ġawhar u d-deheb lest għalina, Dawk li x-xorti wisq drabi wegħditna, Biex wisq drabi imbagħad daħket bina. Forsi wara liwja oħra. fix-xtajta Is-sireni qed igħannu sabiħ, Forsi hemm il-ġmiel mingħajr nikta Li s'issa aħna għadna qatt ma sibnieh. Forsi wara dik l-għolja hekk wieqfa Hemm il-ġenna li aħna fittxejna, Dik li meta ersaqna aħna lejha Bħal miraġġ dejem ħarbet minn ħdejna. Forsi l-għodwa li għada iżżernaq Iġġebilna is-setgħa mixtieqa Biex id-dinja kif ħlomna nġibuha, U ħolmitna ma tibqax biss Bliega. Nibqgħu mexjin, u, pass wara l-ieħor, Fl-aħħar żgur illi nsibu ruħna hemm Fejn kull xewqa jew tiġi maqtugħa Jew għal dejjem ta' dejjem tintemm.